OBEC JASLOVSKÉ BOHUNICE
                                                                                                      
Rozpočet    obce Jaslovské Bohunice na rok 2016
Výhľad na roky 2017 a 2018

v EUR
Príjmy	Rok 2016	Rok 2017	Rok 2018	
Bežné	4 100 729	4 114 029	4 104 829	
Bežné školstvo 	393 640	408 350	423 600	
Bežné Zariadenie pre seniorov	261 045	275 026	275 026	
Bežné spolu *	4 755 414	4 797 405	4 803 455	
Kapitálové *	50 000	150 000	150 000	
Finančné operácie*	248 000	20 000	20 000	
Príjmy spolu***	5 053 414	4 967 405 	4 973 455	

Výdavky				
Bežné	2 120 857	1 958 047	1 955 377	
Bežné školstvo 	711 582	705 020	731 570	
Bežné Zariadenie pre seniorov	309 635	327 350	335 300	
Bežné spolu*	3 142 074	2 990 417	3 022 247	
Kapitálové*	1 719 500	1 711 000	955 000	
Finančné operácie*	182 490	99 000	42 800	
Výdavky spolu***	5 044 064	4 800 417	4 020 047	

Rozpočet subjektov školstva:

Základná škola
Bežné príjmy	Rok 2016	Rok 2017	Rok 2018	
Prenesené kompetencie-normatívy	365 000	379 400	394 600	
Originálne kompetencie-z roz. obce	202 096	209 900	218 100	
Ostatné príjmy zo ŠR /VP, odchod../	13 260	13 500	13 500	
Ostatné prímy zo ŠR hmotná núdza	770	1 070	1 070	
Prísp. na vzdelávanie z rozp. obce	6 800	6 800	 6 800	
Prísp. na dopravné z rozp.obce	1 000	900	900	
Transfer z obce na projekt	32 356	0	0	
Vlastné príjmy	12 900	12 950	13 000	
Spolu 	634 182	624 520	647 970	
Základná umelecká  škola 
Bežné príjmy	Rok 2016	Rok 2017	Rok 2018	
Originálne kompetencie-z roz.obce	74 920	77 900	81 000	
Vlastné príjmy /školné/	2 480	2 600	2 600	
Spolu 	77 400 	80 500	83 600	
	
Príjmy subjektov školstva spolu	711 582	705 020	731 570	

Bežné výdavky 	Rok 2016	Rok 2017	Rok 2018	
Základná škola	415 836	398 270	413 470	
Materská škola	126 650	131 450	136 080	
Školský klub	21 420	22 250	23 100	
Školské jedálne pri ZŠ s MŠ	70 276	72 550	75 320	
ZŠ s MŠ spolu 	634 182	624 520	647 970	
Základná umelecká škola 	77 400	80 500	83 600	
Výdavky subjektov  školstva spolu	711 582	705 020	731 570	

Zariadenie pre seniorov BOHUNKA
Bežné príjmy	Rok 2016	Rok 2017	Rok 2018	
Príspevok z MPSVaR – ŠR	115 200	115 200	115 200	
Vlastné príjmy 	145 845	159 826	159 826	
Príspevok z rozpočtu obce 	48 590	52 324	60 274	
Spolu 	309 635	327 350	335 300	
	
Bežné výdavky 	309 635	327 350	335 300	

      Rozpočet obce Jaslovské Bohunice na rok 2016 schválený Obecným zastupiteľstvom dňa 14.12.2015 uznesením č.218/VII. 

     Rozpočet obce Jaslovské Bohunice na rok 2017 a rok 2018  zobralo na vedomie  Obecné  zastupiteľstvo dňa 14.12.2015 uznesením č. 219/VII.

                                                                                                       Božena Krajčovičová
                                                                                                                  starostka

Rozpočet  obce Jaslovské Bohunice na roky 2016-2018

       Obec Jaslovské Bohunice spracovala rozpočet na roky 2016-2018 v súlade s príslušnými  zákonmi  369/1990 Zb. o obecnom zriadení, 583/2004 Z.z. o rozpočtových pravidlách územ-nej samosprávy, 523/2004 Z.z. o rozpočtových pravidlách verejnej správy, 564/2004 Z.z. o rozpočtovom určení výnosu dane z príjmov územnej samospráve, 582/2004 Z.z. o mies-tnych daniach a miestnom poplatku za komunálne odpady a drobné stavebné odpady, 597/2003 Z.z. o financovaní základných, stredných škôl a školských zariadení, zákona č. 493/2011 Z.Z. všetky v platnom znení,  Kolektívnou zmluvou vyššieho stupňa na rok 2016.
     V zmysle ústavného zákona č.493/2011 Z.z. o rozpočtovej zodpovednosti je obec povinná pri návrhu rozpočtu predkladať  rozpočet v členení: plnenie za   predchádzajúce 2 roky, roz-počet bežného roka, očakávaná skutočnosť bežného roka a návrh rozpočtu na nasledujúce 3 roky. 
     Celkové rozpočty na roky 2016 a 2018 sú  zostavené ako prebytkové, pričom schodok  v kapitálovom rozpočte roku 2016 je krytý prebytkom bežného rozpočtu a   zapojením  pros-triedkov z rezervného fondu do príjmov.  Rozpočty na roky 2017 a 2018 sú v zmysle § 9, ods. 3 zákona č. 583/2004 Z.z. o rozpočtových pravidlách územnej samosprávy  a o zmene a dopl-není niektorých zákonov v znení neskorších predpisov orientačné, nie sú pre obec záväzné. Súčasťou celkového rozpočtu obce sú i rozpočty  s rozpočtových organizácií obce :  
Základná škola s materskou školou Jaslovské Bohunice
Základná umelecká škola Jaslovské Bohunice
Zariadenie pre seniorov BOHUNKA /novozriadený právny subjekt/.
     
      Celkové rozpočtované príjmy  na rok 2016 sú vo výške 5 053 414,00 €, výdavky spolu s rozpočtovými organizáciami rozpočtujeme vo výške 5 044 064,00 €.

Vypracovala :
Ing. Daniela Heribanová

Rozpočet :
Ing. Daniela Heribanová
Iveta Chudá
Ing. Maroš Dunda

                                                                                    

Rozpočet  na rok 2016 

Časť  príjmová 

Príjmová časť rozpočtu vychádza zo súčasne platnej legislatívy a VZN obce Jaslovské Bohu- nice na rok 2016 v oblasti miestnych daní a poplatkov.
Nedaňové príjmy a transfery na prenesené kompetencie vychádzajú zo skutočnosti predchá-dzajúceho roka, resp. predpokladu normatívnych príjmov podľa počtu žiakov. 
V kapitálových príjmoch v roku 2016 a nasl. uvažujeme  s príjmom z predaja pozemkov. 

BEŽNÉ PRÍJMY
Daňové príjmy
Výnos dane z príjmov 	
Príjem z výnosu dane z príjmov  na rok 2016 je  rozpočtovaný  na základe  výšky podielu našej obce na výnose dane zverejnenej na stránke Ministerstva financií SR pre rok 2015 s avizovaným navýšením  podľa informácie zo ZMOS .

Daň z nehnuteľnosti 
Poplatok  za komunálne odpady  a drobné stavebné odpady
1/ V oblasti miestnych daní a poplatkov príjmový rozpočet vychádza  Zo schváleného    VZN pre rok 2016 a predbežných výpočtov  s použitím údajov  daňových priznaní  /daň z pozemkov, daň zo stavieb, daň z bytov / známych ku dňu zostavenia návrhu rozpočtu. 
Pri pozemkoch ide o navýšenie z dôvodu postupného odstraňovania stavieb právnickej osoby JAVYS, a.s. , na strane stavieb ide z toho istého dôvodu o znižovanie príjmu.
2/ poplatok za odpad – zvýšenie z dôvodu návrhu  zvýšenia sadzby vo VZN pre fyzické osoby a navýšenie z dôvodu  žiadosti firmy STRABAG o 2 veľkokapacitné kontajnery na rok 2016.

Daň za umiestnenie jadrového zariadenia
Je rozpočtovaná na základe skutočnosti roku 2015, zmenu výšky príjmu z tejto dane  nepredpokladáme ani v nasledujúcich rokoch. Ostatné dane /daň za psa, za zábavné hracie prístroje, za ubytovanie, za užívanie verejného priestranstva/ sú rozpočtované približne na úrovni predchádzajúceho roka .

Nedaňové príjmy
Nedaňové príjmy  sú celkovo rozpočtované na úrovni predpokladaných  príjmov  roku 2015.

Granty a transfery zo ŠR
 Ide o príjmy určené na prenesený výkon štátnej správy  zo štátneho rozpočtu. Rozpočtované na základe oznámení o ich poskytnutí, resp.  predpoklad podľa roku 2015. 

Príjmy na školstvo
Predpoklad na úrovni príjmov roku 2015 s miernym navýšením.
Jedná sa o príjmy zo ŠR na prenesené kompetencie – obsahujú normatívne príjmy  podľa počtu žiakov, ale i príjmy na vzdelávacie poukazy, cestovné, odchodné ... Príjmy na prenesené kompetencie prechádzajú  rozpočtom obce, sú v plnej miere poukazované  do rozpočtu základnej školy. 
Vlastné príjmy školstva  tvoria príjmy za školský klub, materskú školu, za stravovanie  a ZUŠ  od rodičov a  príjmy za stravné od zamestnancov škôl a školských zariadení.
Predpoklad dotovania zo strany obce v roku 2016 vo výške 74 920 € pre ZUŠ  a a 242 252 € pre ZŠ s MŠ na základe:
1/  normatívov podľa VZN o určení výšky dotácie na prevádzku a mzdy na žiaka Základnej umeleckej školy Jaslovské Bohunice a dieťa materskej školy a školských zariadení so sídlom na území obce Jaslovské Bohunice na  rok 2016 a záujmové vzdelávanie detí s trvalým pobytom v obci Jaslovské Bohunice, ktoré navštevujú centrá voľného času mimo územie obce
2/ príspevok na vzdelávanie nad rámec OK
3/ príspevok na dopravné žiakov z Paderoviec
4/ dotácia na projekt digitalizácie Základnej školy

Príjmy Zariadenia pre seniorov  BOHUNKA
Príjmová časť ZpS sa skladá z dvoch druhov príjmov – príjmy zo štátneho rozpočtu a vlastné príjmy od klientov za služby , stravovanie  a zamestnancov za stravovanie. 
Predpoklad dotovania zariadenia v roku 2016 zo strany obce formou príspevku : 48 590€ 

KAPITÁLOVÉ PRÍJMY

Príjmy z predaja pozemkov – predpokladáme postupný odpredaj pozemkov Dubová ulica podľa ich pripravenosti. 

FINANĆNÉ OPERÁCIE

V príjmových finančných operáciách  je v súlade  so zákonom o rozpočtových pravidlách rozpočtovaný :
1/ prevod z rezervného fondu  na kapitálový výdavok v súlade so zákonom 583/2004 Z.z.
2/ prevod z Fondu údržby a opráv /nájomné byty/

Časť výdavková

Výdavková časť   rozpočtu je spracovaná v zmysle zákona  o rozpočtových pravidlách v rámci programového rozpočtu, zároveň je rozpočet v súlade so zákonom rozdelený na bežné výdavky, kapitálové výdavky a výdavky finančných operácií.
Rozpočet   je  uvedený  v každom programe podľa ekonomickej klasifikácie. Pre prehľadnosť sú bežné výdavky a finančné operácie  spracované  podľa jednotlivých programov, kapitálové výdavky sú v tabuľke podľa jednotlivých investičných akcií s priradením čísla programu. Programový rozpočet tvorí  14 programov v štruktúre zvolenej pri zostavovaní rozpočtu roku 2009 s rozšírením podprogramu 10.2  ako samostatného subjektu novej rozpočtovej organizácie BOHUNKA.

Program 1
Plánovanie , manažment a kontrola 
Podprogramy :
 1.1 Manažment obce/  1.2 Členstvo obce v združeniach 
Rozpočtované výdavky na kontrolnú činnosť – mzda a odvody  starostky a hlavnej kontrolórky obce  v zmysle zákona o platových pomeroch starostov obcí a primátorov miest a zákona o obecnom zriadení, odmeny členom OZ a členom komisií pri OZ, výdavky na audítora, právne a účtovné poradenstvo,  na členstvo našej obce v domácich a zahraničných združeniach.

Program 2
Propagácia a marketing 
V rámci programu sú rozpočtované výdavky na vedenie obecnej kroniky, pamätnej knihy obce, organizáciu podujatí propagujúcich obec – stretnutia sponzorov, rodákov,  novoročné stretnutia občanov.
V programe sú rozpočtované i výdavky na  finančné ocenenia , súvisiace s cenou obce a cenou starostu obce v zmysle Štatútu obce, výdavky na obecné noviny , propagačné materiály a kalendár obce.
Kapitálové výdavky : projekt skutočného vyhotovenia TKR Panské diely

Program 3
Služby občanom
Podprogramy :
3.1 Cintorínske služby/ 3.2 Spoločný obecný úrad/ 3.3 Matrika / 3.4 Register obyvateľov
V  cintorínskych službách  v roku 2016 je zahrnutý príspevok na pohreb pre pozostalých v zmysle uznesenia OZ , údržba cintorína a dohody o vykonaní práce spojené s údržbou  cintorína a zabezpečením pohrebných služieb.  V kapitálovom rozpočte je   uvažované s realizáciou hrobových miest v zmysle projektovej dokumentácie. 
Výdavky na Spoločný obecný úrad  sú čiastočne kryté príjmami zo štátneho rozpočtu,  výdavky na stavebný úrad a sociálne služby na SSÚ  sú navrhované v  dohodnutej  výške na obyvateľa.  Výdavky na matriku a evidenciu obyvateľov sú plne kryté príjmami zo ŠR ako prenesený výkon štátnej správy.

Program 4
Odpadové hospodárstvo 
Podprogramy:
4.1 Zber a likvidácia odpadu/ 4.2 Nakladanie s odpadovými vodami/
V podprograme 4.1 -  Zber a likvidácia odpadu sú rozpočtované výdavky súvisiace s prevádzkou Eko dvoru. Ďalej sú tu rozpočtované výdavky na zber a likvidáciu odpadu, nákup odpadových nádob. V kapitálových výdavkoch je rozpočtované obstaranie váhy na ekodvor za účelom váženia drobných stavebných odpadov a realizácia Kompostoviska. 
V podprograme 4.2 –  Nakladanie s odpadovými vodami uvažujeme s výdavkami  na pravidelné lisovanie kalov  a pravidelný odber vzoriek, odborný dozor nad prevádzkou a revízie čističky odpadových vôd a splaškovej kanalizácie.  
Kapitálové výdavky : PD prepojenia kanalizácie Šidúnky-Krátke pole- Sídlisko, PD kanalizácia 3 RD, PD kanalizácia Blavská, realizácia kanalizácie Trnavská, Orechová, kanalizácia  3 RD, kanalizácia Blavská, rekonštrukcia vodovodu  a kanalizácie Sídlisko  vrátane parkovania a podzemných kontajnerov. 

Program 5
Komunikácie
V programe uvažujeme s opravou a údržbou  miestnych komunikácií /výtlky, zimná údržba../ vrátane opravy a údržby chodníkov, s nákupom ďalších dopravných značiek podľa potreby, tiež výdavky na stavebný dozor pri  výstavbe komunikácii. Plánovaná je  oprava cesty a chodníka Poľná  Paderovce, v kapitálových výdavkoch PD Cyklotrasa 1. a 3. etapa, PD rozšírenia parkovania a odvodnenia Sídlisko, realizácia - MK Panské diely, chodníky a vjazdy Paderovce, Bohunice, rekonštrukcia vjazdov a rigolov Paderovce, združený chodník pre chodcov a cyklistov Bohunice-Paderovce, dokončenie chodníka Záhumenická.

Program 6
Vzdelávanie
Podprogramy:
6.1 Materská škola/ 6.2 Základná škola/6.3 Školské jedálne/ 6.4 Školský klub detí/ 6.5 Základná umelecká škola/  6.6 Centrum voľného času 
Samostatný rozpočet subjektov školstva – Základná umelecká škola a Základná škola s materskou školou. V rámci programu sú rozpočtované výdavky na ZŠ, MŠ,  školský klub /ŠK/ , školské jedálne /ŠJ/ a ZUŠ.  
Zdrojom financovania ZUŠ a školských zariadení je časť výnosu dane z príjmov územnej samospráve – originálne kompetencie obce.  Toto financovanie sa realizuje z rozpočtu obce na základe počtu žiakov a príspevku na žiaka podľa VZN a z vlastných príjmov od rodičov.   

Zdrojom financovania základnej školy je štátny rozpočet v rámci preneseného výkonu štátnej správy.  V rozpočte je tiež schválené   cestovné pre žiakov z Paderoviec v celkovej  výške  1000 €, ktoré   je vyplácané rodičom žiakov prostredníctvom ZŠ z vlastných zdrojov obce. 
V rozpočte   naďalej uvažujeme s príspevkom na záujmové vzdelávanie z rozpočtu obce vo výške 6 800 €. Súčasťou výdavkov je i transfer na digitalizáciu vyučovania vo výške 32 356€.
V podprograme 6.6 je navrhnutý príspevok pre Centrum voľného času , ktorého zriaďovateľom je mesto Trnava vo výške 65,–€/žiaka / podľa skutočného počtu žiakov  s trvalým pobytom v obci Jaslovské Bohunice navštevujúcich toto CVČ. 
V rozpočte obce rozpočtujeme poistné za objekt školy a v kapitálovom rozpočte na rok 2016 je rozpočtovaný výdavok na POD Modernizácie ZŠ .

Program 7
Šport
Podprogramy:
7.1 Športový areál/ 7.2 Podpora športovým organizáciám/ 7.3  Podpora športu pre všetkých 
- Podprogram 7.1 Športový areál  zhŕňa výdavky na mzdy , odvody, energie, vodu, materiál a údržbu športového areálu a tenisových kurtov.  
Kapitálové výdavky  r. 2016 -  PD Zázemie k tenisovým kurtom, PD multifunkčné ihrisko, PD  Kúpalisko, realizácie : multifunkčné ihrisko-klzisko, zázemie k tenisovým kurtom. 
-  V podprograme 7.2 Podpora športovým organizáciám    rozpočtovaná podpora činnosti  v oblasti športu formou dotácií . 
- V podprograme  7. 2. 8 Posilňovňa  okrem bežných výdavkov na osobné náklady a  na prevádzku predpokladáme i zriadenie exteriérového fitness. 
- Podprogram 7.3 Podpora športu pre všetkých zahŕňa nákup cien, pohárov a podporu súťaží, pretekov a turnajov na území obce alebo v súvislosti s obcou Jaslovské Bohunice. 

Program 8
Kultúra 
Podprogramy:
8.1 Knižnica/ 8.2 Podpora malej tradičnej kultúry/ 8.3 Kultúrne leto/ 8.4 Podpora pestrosti kultúry/  8.8 Zázemie kultúrneho života 
V programe sú rozpočtované výdavky na knižničné služby, kultúrne akcie obce a materiálovo-technické zabezpečenie činností na chod kultúrneho života obce. 
- Podprogram 8.1  - uvažuje s výdavkami na nákup kníh, materiálu a dohodu o vykonaní práce v prevádzke knižnice. Tiež vybavenie knižnice novým nábytkom.
- Podprogram 8.2 Podpora malej tradičnej kultúry zahŕňa výdavky na podujatia ako maškarný ples, uvítanie do života, fašiangy, maľovanie kraslíc, Deň učiteľov, Stavanie obecného mája, Deň matiek, denný letný tábor, posedenie s dôchodcami, lampiónový sprievod, Mikuláš deťom, adventný koncert.... 
V tomto podprograme  je rozpočtovaný   i s transfer pre Folklórny súbor  Blavanka a transfer pre Farský úrad na prácu s mládežou. / OZ  „Starostliví medvedíci“  o dotáciu nepožiadali/. 
- Podprogram 8.3 Kultúrne leto Jaslovské Bohunice zahŕňa náklady na podujatia v rámci Kultúrneho leta.
V  oboch podprogramoch  8.2 a 8.3  sa uvažuje s výdavkami  na účinkujúcich, ozvučenie, zdravotnú službu, SBS, poplatky ochranným zväzom, občerstvenie, kvety a ostatný materiál.
- Podprogram 8.4 zahŕňa podporu spoločenských podujatí ako plesov, zábav, stretnutia spolužiakov, cirkevných obradov a pod. 
- Podprogram 8.6    transf pre žiadateľa Farský úrad na opravy a údržbu.
- Podprogram 8.8  Zázemie kultúrneho života zahŕňa výdavky na mzdy a odvody  zamestnancov  kultúry, náklady na vedenie  detskej hudobnej skupiny Crazy team.  Ďalej sú tu rozpočtované prevádzkové náklady a náklady na energie   Domu kultúry Paderovce a Amfiteátra, pokračujúce opravy KD Paderovce.
Kapitálový rozpočet : PD Rekonštrukcie kinosály, PD Rekonštrukcie jedálne v priestoroch ubytovne na spoločensko-športový objekt, Rekonštrukcia Domu kultúry Paderovce. 

Program  9
Prostredie pre život
Podprogramy:
Budovanie základne pre všeobecný rozvoj obce/ 9.2 Bývanie a občianska vybavenosť/
 9.3 Verejné osvetlenie/ 9.4 Verejná zeleň a drobná oddychová architektúra/ 9.5 Závlahový vodovod/ 9.6 Zásobovanie pitnou vodou/ 9.7 Starostlivosť o vodné plochy/ 9.8 Personálne a technické zabezpečenie obsluhy a údržby 
- Podprogram 9.1 rozpočtuje výdavky na  štúdie , resp. špeciálne služby – jedná sa o výdavky na  poradenské činnosti pri spracovávaní projektov na čerpanie finančných zdrojov z EÚa ŠR a výdavky spojené s verejným obstarávaním, kapitálový rozpočet : obstaranie pozemkov podľa potrieb obce, urbanistické štúdie Poľná Paderovce, Barina, Jaslovce. 
- Podprogram 9.2 zahŕňa výdavky na mzdy  a odvody upratovačky  a energie nájomných bytov. Rutinná a štandardná údržba obsahuje výdavky na údržbu a opravy bytov. V roku 2016 predpokladáme opravu výmenníkových staníc v bytových domoch, merače tepla a vody , oprava a revízia kotla na Rybníku 420
V službách  je rozpočtované  i predpokladané vrátenie preplatkov na nájomných bytoch za služby za rok 2015, poistné za nájomné byty ,  DVP  upratovačky , dozoru plynovej kotolne. V rámci podprogramu je naďalej uvažované s príspevkom pre občanov  na zatepľovanie,  výmenu strešnej krytiny a oplotenie v súlade s obecnými predpismi.
Kapitálový rozpočet 2016 : zmena územného plánu, rozšírenie kamerového systému, PD IBV Panské diely, PD IBV Krátke Pole, PD IBV Kopanice,  PD Vonkajšie úpravy pred poštou, PD parkovania Námestie sv. Michala , realizácie : rekonštrukcia strechy areál Mlyn, Infraštruktúra Krátke Pole, Infraštruktúra Panské diely- Dubová ul., spevnená plocha za starým OcÚ. 
- Podprogram 9.3 – výdavky na elektrickú energiu, údržbu a opravu verejného osvetlenia , kapitálový rozpočet : PD rekonštrukcia VO a inž sietí v jednotlivých rokoch po uliciach,  realizácia - VO Vonkajší obchvat. 
-  Podprogram 9.4 sú navrhované výdavky na nákup   náradia, deratizačného materiálu, pohonných hmôt ,  na údržbu verejnej zelene.  V roku 2016 uvažujeme s vypracovaním projektovej dokumentácie úpravy verejných priestranstiev na Záhradnej a Záhumenickej ulici. Kapitálový rozpočet r. 2016: obstaranie vretenovej kosačky a   PD Detské ihriská v obci. 
- Podprogramy 9.5, 9.6- výdavky na prevádzku a údržbu závlahového vodovodu a vodovodu.
- V podprograme 9.7   sú rozpočtované výdavky na čistenie meandra, údržbu manipulačných zariadení a hygienu vodných plôch, nerealizované v roku 2015. V kapitálovom rozpočet uvažujeme s PD na odkalenie a  realizovaním odkaliska  meandra. 
- Podprogram 9.8 rozpočtuje  výdavky na mzdy a odvody zamestnancov údržby obecného majetku , dohody o vykonaní práce pri údržbe obecného majetku, výdavky na materiál,  na nákup pracovných odevov,  údržba miestneho rozhlasu a nebytových priestorov. 

Program 10
Sociálne služby
Podprogramy :
10.1Dotácie a príspevky sociálnej pomoci/10.2 Zariadenie pre Seniorov,Opatrovateľská služba/ 10.3 Zdravotné stredisko
- Podprogram 10.1  uvažuje s príspevkami poskytovanými občanom obce v súlade so Štatútom obce , platnými  VZN alebo uzneseniami: 
• príspevok na stravu dôchodcom stanovený v zmysle VZN č. 59 , /l €/obed/
• finančný príspevok dôchodcom – v súlade s uznesením OZ , príspevok je určený starobným dôchodcom s TP v obci, ktorí dovŕšili 60 a viac rokov a invalidným dôchodcom
-7-
•  finančný príspevok „Uvítanie do života“  pre deti narodené v roku 2015  výške 115  € /dieťa 
•  dávky v hmotnej núdzi  určené pre sociálne odkázaných občanov 
• transfer Jednote dôchodcov Slovenska na činnosť. 
- Podprogram 10.2 – v minulých rokoch podprogram pre opatrovateľskú službu, v súčasnosti o túto službu zo strany občanov nie je záujem. Podprogram je určený na samostatné rozpočtovanie nového právneho subjektu Zariadenie pre seniorov BOHUNKA, viď samostatný rozpočet . ZpS začne svoju činnosť v januári 2016 ako samostatný právny subjekt - rozpočtová organizácia obce . 
-Podprogram 10.3 zahŕňa mzdy a odvody  upratovačky ZS  a výdavky na energie a údržbu Zdravotného strediska s čiastočnou kompenzáciou  na strane príjmov -  náklady na energie a služby sú fakturované podľa výmery prenajímaných podlahových plôch v ZS, tiež výdavky na stavebný dozor. V roku 2016 uvažujeme tiež s interiérovým vybavením ZS.  Kapitálový rozpočet : Rekonštrukcia zdravotného strediska. 

Program 11
Bezpečnosť a ochrana
Podprogramy:
10.1 Protipožiarna ochrana a protipovodňová ochrana / 10.2 Civilná ochrana 
V programe sú rozpočtované výdavky na DHZ Jaslovské Bohunice, DHZ Paderovce  a Obecný hasičský zbor Jaslovské Bohunice na základe ich požiadaviek ako osobné ochranné pracovné pomôcky, hasičské hadice,  prúdnice,  tiež  údržba hasičskej techniky, pohonné hmoty, energie, výdavky na školenia členov OHZ, refundácie, transfery na činnosť DHZ Paderovce a DHZ Jasl. Bohunice. Kapitálový rozpočet : výstavba  Hasičskej zbrojnice.

Program 12
Správa obce 
Rozpočet uvažuje s výdavkami na mzdy a odvody administratívnych  zamestnancov  vykonávajúcich správu obce ,   energie, náklady na materiál, kancelárske potreby,  interiérové vybavenie, nákup softvéru, výdavky spojené so servisom a údržbou služobných áut, pohonné hmoty a poistenie áut , výdavky na údržbu výpočtovej techniky , prístrojov a softvéru,  výdavky spojené s vyraďovacím konaním, viazanie zbierky zákonov, zápisníc z rokovania OZ,   ako i   starostlivosť o zamestnancov -  školenia, výdavky na stravovanie , daňové a odvodové povinnosti  obce. Zvýšené výdavky na interiérové vybavenie z dôvodu predpokladanej priestorovej reorganizácie obecného úradu a rekonštrukcie – viď kapitálový rozpočet – rekonštrukcia Obecnej radnice. 

Program 13
Dlhová služba
Program 13 obsahuje  bežné výdavky /úroky a manipulačné poplatky súvisiace s úvermi/ a  finančné výdavkové operácie /splátky istín úverov nasledovne: 
	Rok 2016 	Rok 2017	Rok 2018	
Splátky úverov    ▪ 24 b.j. Park /207/2430/2001/ŠFRB	6 200	6 800	7 500	
                           ▪ 48 b.j./207/2431/2001/ŠFRB	15 940	17 500	19 200	
                           ▪ 24 b.j. Sídlisko/207/4443/2002/ŠFRB	13 400	14 700	16 100	
                           ▪ 06/050/06	47 850	0	0	
                           ▪ 06/093/10	99 100	60 000	0	
Finančné operácie spolu 	182 490	99 000	42 800	

Úvery  na nájomné byty zo Štátneho fondu rozvoja bývania  nezvyšujú celkovú úverovú zaťaženosť obce , sú plne kryté splátkami nájomného za nájomné byty Úver č. 06/050/06 bude splatený  auguste 2016, splatnosť  úveru č. 06/093/10 je  september  2017.

Program 14
Areál Ubytovne
V programe sú rozpočtované výdavky spojené s prevádzkou a údržbou, resp. postupnou rekonštrukciou Areálu Ubytovne, náklady na energie. Mzdy a platy zahŕňajú  výdavky na údržbára areálu Ubytovne na čiastočný úväzok.
Kapitálový rozpočet: Kamerový systém, rozšírenie internetovej siete a káblovej televízie v areáli Ubytovne, PD Rekonštrukcia garáží a realizácia rekonštrukcie garáží, PD  Rekonštrukcie Ubytovne, Rekonštrukcia objektu Ubytovne za účelom ďalšieho prenájmu.